Publication: Magyar Közlöny
Issue: MK-2002-158 (Year: 2002, Number: 158)
Era: 1990-2004
Section: A Békéscsaba Megyei Jogú Város Közgyûlése (a továbbiakban: közgyûlés) a Békéscsaba Megyei Jogú Város Polgármesteri Hivatalában dolgozók közszolgálati jogviszonyának egyes kérdéseirõl szóló 25/2001. (X. 18.) önkormányzati rendeletében (a továbbiakban: Ör.) a köztisztviselõk jogállásáról szóló 1992. évi XXIII. törvényben
Paragraph Index: 957

„3. § 2002. évben a polgármesteri hivatal valamennyi köztisztviselõje illetménykiegészítésre jogosult, melynek mértéke középiskolai végzettségû köztisztviselõ esetében az alapilletmény 10%-a.” III. Az indítvány megalapozott. A Ktv.23. §-a szerint a köztisztviselõt az e törvényben meghatározott feltételek teljesítése esetén — a 32. §-ban foglaltak kivételével — iskolai végzettségének és a közszolgálati jogviszonyban eltöltött idejének megfelelõen kell besorolni. Ez jut kifejezésre a köztisztviselõ díjazása során a Ktv. 42. § (4) bekezdésében, amely — az iskolai végzettség szerint — két besorolási osztályt állapít meg, így a felsõfokú iskolai végzettségû köztisztviselõt az I., a középiskolai végzettségû köztisztviselõt a II. osztályba kell besorolni. A törvényalkotó a köztisztviselõi illetményrendszer kialakításánál különbséget tesz a köztisztviselõk között iskolai végzettségük alapján, amelyet a besorolási osztályokon felül még a Ktv. 2. számú mellékletében a besorolási osztályok fizetési fokozataihoz rendelt szorzószámok is kifejeznek. A köztisztviselõ illetménye a szorzószám és az illetményalap szorzata által meghatározott alapilletménybõl, valamint — a Ktv.-ben meghatározott feltételek esetén — illetménykiegészítésbõl és illetménypótlékból áll. A Ktv. 44. §-a és 44/A. §-a rendelkezik a közigazgatásban mûködõ köztisztviselõk illetménykiegészítésérõl. Az Alkotmánybíróság az 1014/B/1997. AB határozatában rámutatott arra, hogy az illetménykiegészítés rendszere a különbözõ sajátosságokat felmutató köztisztviselõi kör javadalmazását a feladatellátásukban jelentkezõ eltérésekre figyelemmel szabályozza. (ABH 1998. 780, 781—782.) A Ktv. 4. §-a alapján az önkormányzati képviselõ-testület a juttatásokkal és támogatásokkal összefüggésben e törvény keretei között rendeletben szabályozza a szociális, jóléti, kulturális, egészségügyi juttatásokat, szociális és kegyeleti támogatásokat. A Ktv. 44/A. §-a alapján a helyi önkormányzat rendeletben évente a tárgyévre vonatkozóan egységesen valamennyi felsõfokú iskolai végzettségû köztisztviselõnek, illetõleg — a községi önkormányzat kivételével — valamennyi középiskolai végzettségû köztisztviselõnek illetménykiegészítést állapíthat meg. Az illetménykiegészítések egymástól függetlenül is megállapíthatóak. A rendelkezés az önkormányzat önálló döntésére bízza, él-e az illetménykiegészítés megállapítási jogával. Kétségtelen, hogy ezzel a lehetõséggel az önkormányzat akkor tud élni, ha az illetménykiegészítésekhez megfelelõ fedezettel rendelkezik. A Ktv. 44/A. § (1) és (2) bekezdése a felsõfokú iskolai végzettséggel és a középfokú iskolai végzettséggel rendelkezõ köztisztviselõkre az illetménykiegészítés mértékének vonatkozásában eltérõ szabályozást tartalmaz, amely egyben azt is jelenti, hogy — a besorolási osztályokhoz hasonlóan — az egyik végzettségi kategória díjazására vonatkozó szabályok nem terjeszthetõk ki a másik végzettségi kategóriában lévõ köztisztviselõkre. Téves az Ör.-t alkotó közgyûlés álláspontja, amely szerint a középiskolai végzettségû köztisztviselõk részére önkormányzati rendeletben a tárgyévben megállapítható Ktv. 44/A. § (2) bekezdés szerinti illetménykiegészítés a felsõfokú iskolai végzettségû köztisztviselõket is megilleti, amennyiben a jogalkotó önkormányzat az errõl szóló rendeletében az utóbbiak részére nem állapít meg a Ktv. 44/A. § (1) bekezdésében meghatározott illetménykiegészítést. Ez ugyanis ellentétes a Ktv. illetményrendszerével, amelyre utal is a törvényalkotó, amikor a Ktv. 44/A. § (3) bekezdésében meghatározza, hogy az (1) és (2) bekezdésben meghatározott illetménykiegészítések egymástól függetlenül is megállapíthatóak. A Ktv. 4. §-ának és a 44/A. §-ának rendelkezéseit figyelembe véve az önkormányzat képviselõ-testülete — az indítvánnyal érintett ügyben a megyei jogú város önkormányzatának közgyûlése — nem rendelkezik felhatalmazással arra, hogy a Ktv.-nek az illetménykiegészítésekre vonatkozó szabályaitól eltérjen, így arra sem, hogy a felsõfokú iskolai végzettségû köztisztviselõkre a Ktv. 44/A. § (1) bekezdése helyett a Ktv. 44/A. § (2) bekezdését alkalmazza. A Ktv. a hivatkozott rendelkezésében a felsõfokú iskolai végzettségû köztisztviselõk részére a közgyûlés által megállapítható illetménykiegészítés mértéke az illetményalap 30%-a. A közgyûlés ennél kisebb mértékû illetménykiegészítést nem állapíthat meg, csak aközött választhat, hogy megállapítja-e a felsõfokú iskolai végzettségû köztisztviselõk részére a Ktv. 44/A. § (1) bekezdés a) pontjában, illetõleg a középfokú iskolai végzettségû köztisztviselõk részére a Ktv. 44/A. § (2) bekezdésében meghatározott mértékû illetménykiegészítést a tárgyévre, vagy nem állapít meg illetménykiegészítést. Ezért amennyiben a közgyûlés a felsõfokú iskolai végzettségû köztisztviselõk részére illetménykiegészítést állapít meg, annak mértéke csak az alapilletmény 30%-a lehet, attól nem térhet el. Az Ör. 3. §-a szerint a 2002. évben a polgármesteri hivatal valamennyi köztisztviselõje illetménykiegészítésre jogosult, melynek mértéke az alapilletmény 10%-a, mivel — a fentebb vázoltak szerint — a felsõfokú iskolai végzettséggel rendelkezõk részére külön illetménykiegészítést nem állapított meg a közgyûlés, de középfokú iskolai végzettségüket elismerte az illetménykiegészítés juttatásának alapjául. Az Alkotmánybíróság az eljárása során megállapította, hogy a közgyûlés túllépte a Ktv. 4. §-ában és 44/A. §-ában meghatározott rendeletalkotási jogkörét, a törvényi rendelkezésektõl eltérõ szabályt alkotott, s ezért az Ör. 3. §-a ellentétes a Ktv. 44/A. § (1) bekezdésében foglaltakkal, így 2002/158. szám sérti az Alkotmány 44/A. § (2) bekezdését. Az Alkotmánybíróság a fentiekre tekintettel az Ör. 3. §-át a rendelkezõ részben foglaltak szerint megsemmisítette. Az alkotmánysértõ jogszabályrésszel együtt megsemmisítésre került a középfokú iskolai végzettséggel rendelkezõ köztisztviselõk illetménykiegészítésére vonatkozó rendelkezés is, amelyet az Alkotmánybíróság nem minõsített

Source: https://magyarkozlony.hu/hivatalos-lapok/41f9005b35dfab657d910a3d8b61f9d7c0049d51/dokumentumok/d2daad22b585a2e7aec8482234634c575f17b594/letoltes